Ardon Jashari

Ardon Jashari (lindur më 30 korrik 2002) është një futbollist profesionist zviceran i cili luan si mesfushor për klubin italian Milan dhe kombëtaren zvicerane.

Jashari e nisi karrierën e tij në akademinë e klubit zviceran Luzern, duke debutuar me ekipin e parë gjatë sezonit 2019–20. Ai luajti tre sezone të plota me ekipin dhe u transferua në Belgjikë te Club Brugge në vitin 2024. Pasi u dallua me paraqitjet e tij me ekipin belg, Jashari u ble nga Milani për 34 milion € plus bonuse në verën e vitit 2025.

Jashari ka luajtur katër ndeshje me ekipin e parë të Zvicrës si dhe ishte pjesë e ekipit në FIFA Kupën e Botës 2022 në Katar.

 Karriera në klub 

 Luzern 
Jashari bëri debutimin e tij si profesionist me Luzern në një fitore te bujshme me rezyltatin 2–1 në Superligën Zvicerane kundër Zürich më 31 korrik 2020. 

 Club Brugge 
Në prill 2024 u njoftua se Jashari do t’i bashkohet klubit belg të Club Brugge gjatë verës, pas arritjes së një marrëveshjeje për një kontratë katërvjeçare. Shuma e transferimit u raportua të jetë 6 milion euro, duke shënuar një rekord për klubin FC Luzern..

Jashari pati një sezon të fortë të parë si mesfushor për Club Brugge, ndërsa klubi fitoi Kupën e Belgjikës, u rendit i dyti në Belgian Pro League, pas Union Saint-Gilloise, dhe u kualifikua për fazën e eliminimit direkt në UEFA Champions League 2024–25, ku u mund nga Aston Villa në rundin e parë të eliminimit.

Jashari u shpërblye për përpjekjet e tij duke u votuar si Lojtari i Vitit dhe gjithashtu si Lojtari i Ri i Vitit në Çmimet e Pro League..  

 AC Milan 
Më 6 gusht 2025, Jashari iu bashkua klubit italian të Serie A, AC Milan, duke nënshkruar një kontratë pesëvjeçare.

 Karriera ndërkombëtare 
Më 27 shtator 2022, Jashari debutoi për kombëtaren e Zvicrës në një ndeshje të Nations League kundër Çekisë, duke zëvendësuar Remo Freuler gjatë kohës shtesë.

 Jeta personale 
I lindur në Cham, Zvicër, Jashari është me prejardhje etnike shqiptare nga Kumanova, Maqedonia e Veriut. 

 Statistikat e karrierës 

 Klub 

+Ndeshjet dhe golat sipas klubit, sezonit dhe garës Klub Sezoni Ligë Kupa Kombëtare Evropë Të tjera Totali Divizioni Aplikacionet Golat Aplikacionet Golat Aplikacionet Golat Aplikacionet Golat Aplikacionet Golat Luzern II 2019–20 Liga e Parë Zvicerane 2 0 — — — 2 0 2020–21 Liga e Parë Zvicerane 10 3 — — — 10 3 2021–22 Liga e Parë Zvicerane 13 3 — — — 13 3 Totali 25 6 — — — 25 6 Luzern 2019–20 Superliga Zvicerane 2 0 0 0 — — 2 0 2020–21 Superliga Zvicerane 0 0 0 0 — — 0 0 2021–22 Superliga Zvicerane 19 2 2 0 — — 21 2 2022–23 Superliga Zvicerane 34 1 3 0 — — 37 1 2023–24 Superliga Zvicerane 36 5 3 1 3  0 — 42 6 Totali 91 8 8 1 3 0 — 102 9 Klub Brugge 2024–25 Liga Belge e Profesionistëve 35 3 6 1 11  0 0 0 52 4 AC Milan 2025–26 Serie A 1 0 1 0 — 0 0 2 0 Totali i karrierës 152 17 15 2 14 0 0 0 181 19

Referime

Kategoria:Lindje 2002
Kategoria:Njerëz që jetojnë
Kategoria:Futbollistë nga Kumanova
Kategoria:Sportistë me prejardhje shqiptare
Kategoria:Futbollistë zviceranë
Kategoria:Futbollistë në kombëtaren zvicerane
Kategoria:Futbollistë në FC Luzern
Kategoria:Futbollistë në Club Brugge K.V.
Kategoria:Futbollistë në A.C. Milan
Kategoria:Futbollistë në Super Liga Zvicerane
Kategoria:Futbollistë në Liga Pro Belge
Kategoria:Futbollistë në Serie A
Kategoria:Futbollistë në FIFA Kupën e Botës 2022